**IVAN SIVEC: ZADNJI MEGA ŽUR**

**Predstavila bom mladinski roman pisatelja Ivana Sivca z naslovom Zadnji mega žur.**

**Zgodba govori o srednješolcu Mateju, dijaku Druge gimnazije v Ljubljani. Matej je bil prijeten, vase zaprt fant, ki je živel le z mamo, saj mu je oče umrl že v ranem otroštvu. Po srcu je bil velik pesnik in filozof. Zanj usodno srečanje je bilo trčenje med njim in Tjašo. Tjaša je bila lepo in zelo priljubljeno dekle iz paralelke, v katero se je on v hipu zaljubil. Ko je izvedel , da gre njen razred na maturantski izlet v Grčijo, je tudi sam to predlagal svojim sošolcem. Vse je odlično organiziral , tako da je bilo tudi cenovno zelo ugodno in kmalu prepričal cel razred. Vsi so se navdušeni in v polnem pričakovanju odpravili v Grčijo. Na Krfu sta se Matej in Tjaša močno zbližala in kaj kmalu postala par. Oba sta kar prekipevala od sreče. Počasi pa nastopi jesen in z njo novo šolsko leto ter naporna učenja. Matej se je moral intenzivno pripravljati na maturo, ki ga je čakala konec leta. V šoli je imel veliko težav in slabe ocene so se kar vrstile. Še največ problemov je imel pri matematiki saj s profesorico Andrejo nikakor ni našel skupnega jezika. Namesto, da bi prisostvoval pri pouku je raje zavil v bližnji bar na kozarec piva. Edina tolažba zanj je bila Tjaša. Tudi z materjo se ni prav dobro razumel, saj je bila ta preveč zaposlena s svojim delom. Nekega dne pa, ko je kot ponavadi zašel v svoj najljubši bar videl Tjašo, kako se objema z drugim. Ves razburjen je prišel do njiju in fanta močno odrinil, njo pa polil s sokom. Nato se je besen usedel v avto in s polno hitrostjo odpeljal domov. V žalosti je zgrabil pest aspirinov in jih v naglici pogoltnil. Padel je v nezavest in ko se je zavedal, je že ležal v bolnišnici. Nekaj dni ni hotel z nikomer govoriti, nato pa je le sporočil mami naj pokliče Tjašo. Ona je prišla še isti dan in mu pojasnila, da je bil tisti fant njen bratranec Igor, ki je živel na Švedskem in ga že dolgo časa ni videla. Tako se je mlad parček znova pobotal. Po božično-novoletnih praznikih, so sledile plesne vaje. Med tem časom je Matej dobro okreval. Na vaje sta prišla tudi Igor in njegov prijatelj Swen. Matej je ponovno postal ljubosumen, kasneje pa se je s Swenom spoprijateljil. Swen mu je tudi ponudil pomoč pri matematiki. Tako je dan za dnem vadil in na veliko presenečenje profesorice Andreje poskusno maturo pisal čisto petko. Matej je bil nad svojim novim prijateljem očaran, ker je bil vedno tako sproščen. Vprašal ga je, kako mu to uspeva in Swen je odgovoril, da njegova moč prihaja iz verižice, ki jo je nosil. Bil je namreč član manjše skupine imenovane ¨>>SREČNI ANGELI << . To je bila skupina mladih, ki so delali samomore, ampak Matej tega ni vedel. Tudi on se jim je slepo pridružil. Ko je postal Srečni angel, mu je Swen v roke potisnil belo tabletko in rekel, da se bo po njej bolje počutil. Tabletka je res učinkovala in Matej se je počutil kot v nebesih. Za vse to pa ni smel povedati Tjaši, ki je bila zanj čedalje bolj zaskrbljena. Ko je imel skoraj vse ocene že zaključene sej neke noči napil in skupaj z nekaj kolegi napravil veliko neumnost. Zazidal je glavni vhod šole, pri čemer ga je zalotila policija in odpeljala v zapor, kjer je moral ostati do streznitve. Po izpustu je ponovno vzel bele tablete od katerih je bil že odvisen Ko se je vrnil v šolo je izvedel, da ga bodo izključili. Bil je razočaran nad vsem in ni vedel kaj naj stori. Odpeljal se je domov, kjer se je hudo sporekel s svojo materjo. V jezi jo je porinil, tako da se je krvava zgrudila na tla. Užaljen se je odpeljal proti Cankarjevem domu, kjer je potekal maturantski ples. Med potjo je razmišljal o tem kako bedno je življenje in da je vse brez smisla.** **Ko je prišel do plesišča, se je hotel približati Tjaši, a je ugotovil , da pleše z Igorjem. To ga je uničilo do konca. Splezal je na streho Cankarjevega doma in skočil. Poiskal je najlažji izhod iz težav. Ko so izvedeli za njegovo smrt, so bili vsi pretreseni. Nihče ni mogel verjeti kaj se je zgodilo. Mati se je ob žalostni novici onesvestila, Tjaša pa je hotela skočiti za njim. Na srečo so ji to preprečili. Čez nekaj dni je sledil pogreb katerega so se udeležili prav vsi. Po pogrebu je Tjaša ponovno obiskala njegov grob. Tam pa je že ležal psiček Uzo, ki sta ga zaljubljenca prinesla iz Krfa. Tjaša je ugotovila, da je Uzo edino lepo, kar ji je še ostalo iz prečudovitega maturantskega izleta.**

**Moje mnenje o knjigi:**

**Knjiga mi je bila všeč, še posebej me je pritegnila tematika, ki je danes zelo aktualna. Zgodba je ganljiva in dobro prikaže problem alkoholizma, drog in samomorov, ki je med mladimi čedalje pogostejše, tako da jo priporočam tudi drugim.**

**ŽIVLJENJEPIS IVANA SIVCA:**

**IVAN SIVEC, se je rodil 23. maja 1949 v Mostah pri Komendi kot tretji sin v družini. Že kot otrok je kazal izjemno nadarjenost, zato so ga poslali v šolo, ko je komaj dopolnil 6 let. Osemletno osnovno šolo je Ivan obiskoval v letih 1955-1962 najprej dve leti v Komendi nato pa v Mostah. Ves čas je bil odličen učenec, nastopal pa je tudi kot recitator in igralec. Po končani osnovni šoli je v letih 1962- 1965 končal srednjo tehniško šolo na Vegovi ( elektro smer ). Po šolanju se je zaposlil na RTV Slovenija kot tehnik.**

**Med službo pa je tudi študiral slavistiko na Filozofski fakulteti in sicer v letih 1973-1978. Kasneje pa je se je zaposlil najprej kot novinar na Radiu Slovenija nato pa je postal še urednik dokumentarnega–feljtonskega uredništva. Že v otroštvu pa je kazal veliko ljubezen do pisanja. Napisal je veliko knjig, najbolj znana pa so Pesem njenih zvonov, Božični studenec, Pozabljeni zaklad, Zadnji mega žur, Noč po mega žuru, Faktor X . Za svoje delo je bil Ivan Sivec dobil večkrat nagrajen. Znan pa je tudi kot tekstopisec.**

**Danes živi srečno poročen z ženo Sonjo v Mengšu. Imata dva otroka, Vesno in Iztoka. Pred časom pa je postal dedek.**

 ***Ivan Sivec***